tomron87/hebrew-wikipedia-sentences-corpus huggingface dataset:
כאשר כלי הרכב חוזרים לאולם I ומסתובבים חזרה לעמדת ההתחלה שלהם, האורחים צופים בסצנה אחרונה בת שלוש דקות שבה הנשים מתחרות בסיבוב הסופי של ג'ופרדי!.
כשנשאלת איזה סוג של אנרגיה לעולם לא ייגמר, ג'ודי טוענת בטעות ששום אנרגיה לעולם לא תיגמר, בעוד אלן עונה בצדק ש"כוח המוח" לעולם לא ייגמר.
מכיוון ששתיהן הימרו על הכל, ג'ודי בסופו של דבר מסיימת עם 0, בעוד אלן הופכת לאלופת ג'ופרדי!
יל ניי והעובדים באולפן חוגגים איתה בזמן שבלונים וקונפטי נופלים מהתקרה.
אלן מסיימת את סיפורה ואומרת לאורחים להיזהר מהדינוזואר.
כשהיא נפרדת מהם, נשמעת שאגת דינוזואר והאטרקציה מסתיימת.
הנסיעה האחרונה של האטרקציה התקיימה ב-13 באוגוסט 2017. באופן אירוני, במהלך הנסיעה האחרונה אי פעם, לאחד מרכבי המתקן אזלה הסוללה באמצע הנסיעה.
1 באוקטובר 1982 — פתיחת המתקן עם מופע "עולם האנרגיה" המקורי, המשתמש באותו שיטת תיאטרון של המופע הנוכחי.
המידע שהוצג היה אותו מידע, אולם הסרט היה הרבה יותר רציני ולימודי מהסרט הנוכחי.
חלק הדינוזאורים (אודיו אינמטרוניקס) זהה למופע הנוכחי, למעט הקטעים הקומיים שנוספו מאוחר יותר.
ב-2 בינואר 1996 נסגר המתקן לשיפוצים ונפתח שוב ב-15 בספטמבר 1996 בשם "משבר האנרגיה של אלן" (Ellen's Energy Crisis).
השם שונה זמן קצר מאוחר יותר ל"הרפתקת האנרגיה של אלן" (Ellen's Energy Adventure).
מצוות עוללות היא מצווה מהתורה החלה על אדם העוסק בבצירת כרמו.
משמעות המצווה היא שחל איסור על בעל הכרם לבצור ענבים הצומחים שלא כדרך אשכול ענבים, אלא כענבים בודדים, המכונים בלשון התורה 'עוללות', ולהשאירם לעניים.
המצווה מופיעה פעמיים בתורה, האחת בפרשת קדושים שבספר ויקרא: .
והשנייה בפרשת כי תצא שבספר דברים: .
משמעות המילה "עוללות" היא אשכולות קטנים (עולל = תינוק) שאינם מהווים אשכול שלם ותקין, אלא צומחים זה לצד זה לאורך הזמורה.
גם אשכול ענבים שאין לו כתף - קו ישר של ענבים בחלקו העליון של האשכול, ונטף - צורת אשכול הנראית כאלו הענב התחתון נוטף מתוך האשכול, נחשב לעוללות.
אך אם יש לו את אחד מהם - אינו נחשב לעוללת.
ואם ספק - יש להשאירו לעניים.
התנאים ב נחלקו בדיני כרם שכולו עוללות; רבי אליעזר סובר שהוא לבעל הכרם ורבי עקיבא סובר לעניים.
מצוות עוללות מוגדרת כמתנות עניים והיא מצווה התלויה בארץ, כלומר היא נוהגת מהתורה בארץ ישראל בלבד, וחכמים תקנו מצווה זו גם בחו"ל, אלא שיש אומרים שהתקנה היא רק ביחס לארצות הסמוכות לארץ ישראל.
כמו כן, יש אומרים שמן התורה, חלותה של המצווה מותנית בישיבת רוב ישראל בארצם.
עולם החסידות הוא מגזין חרדי-חסידי אשר יצא לאור משנת ה'תשנ"ה ואילך, והופץ בקרב האוכלוסייה החרדית, בארץ ובחו"ל.
בתחילה יצא המגזין לאור פעם בחודש, ובהמשך שני גיליונות מדי חודש, אולם בהמשך המגזין שודרג ושמו שונה ל'מורשה'.
במגזין זה, כמו במגזינים דומים, לא היה כל תוכן פוליטי או כזה המכיל לשון הרע.
המגזין עסק בנושאים הנושקים בחלקם לתחום התורני.
בנוסף היו במגזין כתבות צבע על דמויות שונות בעולם התורה והחסידות.
המגזין כלל גם מוסף מיוחד לבית ולמשפחה.
רוב הכותבים בעיתון נשאו שמות עט.
עולם האצילות הוא, על פי תורת הקבלה (בעיקר זו של הזוהר), העליון מארבעת עולמות היסוד הרוחניים בהם מתגלה התורה לאדם כמהות או מדרגה אחרת; והבורא מתגלה בהם ברמת גילוי או היעלם אחרת כלפי הנברא.
בסדר ארבעת העולמות הרוחניים המרכזיים המשתלשלים מטה אל העולם הזה, העולם הגשמי - עולמות אבי"ע (אצילות, בריאה, יצירה, עשייה) - עולם האצילות נמצא כגבוה ביותר (תחת דרגת אדם קדמון שהוא הדרגה שלפני העולמות).
הוא קרוי בשם הזה מפני שהוא נאצל מהבורא, "ויאצל מן הרוח", וכן משום שהוא מצוי אצלו, והוא היחיד המקבל מאור אינסוף.
בעולם זה ניכר יחודו של הבורא באופן מוחלט, ולכן עולם זה הוא אלוהות גמורה, כולו טוב ואין בו ישות נפרדת לנבראים.
בלשון הזוהר מכונה מצב זה כלומר איהו - הוא הבורא, וחיוהי - החיות הנשפעת ממנו באמצעות הספירות, וגרמוהי - הכלים המכילים את הספירות, חד - אחד.
שם הקדוש ברוך הוא ותורתו ונבראיו חד הם.
במדרגת אצילות מושלמת רכישת תרי"ג רצונות ההשפעה, הן תכונות הבורא הטוב והמטיב.
כבכל עולם ועולם, לעולם האצילות יש שורש בעולמות עליוניים יותר.
עולם אצילות מצוי תחת עולם אדם קדמון בסדר ההשתלשלות הבסיסי, מטה לעולם הזה, ומהווה עולם של גילוי שני, עבור הרצון השואף לתיקון והכרת הבורא.
על פי הקבלה שורשו של עולם האצילות בעולם הנקודים: לאחר יציאת עשרת הכלים, הכנסות אורותיהם ושבירת הכלים, התחיל תהליך התיקון ההופך את עולם הנקודים לעולם האצילות.
כל פרצוף באצילות מורכב משילוב של מ"ה וב"ן של אדם קדמון (א"ק), כאשר שם ב"ן יוצא מעיני אדם קדמון (ובנקודים יצאו רק המלכויות דב"ן, ותשע הספירות האחרות יוצאות רק במהלך התיקון) ושם מ"ה ממצח של אדם קדמון.
על פי קבלת האר"י, האצילות כוללת י"ב פרצופים:
נוקבא שלו הנקראת לפעמים עתיק יומין, כאשר הם מאוחדים בגוף רוחני אחד: הזכר דעתיק הוא בחינת הפנים שלו, והנקבה בחינת האחור שלו.
ראשו של עתיק (רישא דלא אתיידע) נמצא מעל לעולם האצילות, ולכן לפעמים עתיק לא נמנה עם פרצופי האצילות.
הנוקבא שלו, והוא ממלא את כל חלל האצילות ומבריח מן הקצה אל הקצה, והוא בחינת ספירת כתר של עולם האצילות.
הוא מלביש את ז"ת (שבע הספירות התחתונות) דעתיק.
הזכר שבו הוא צד ימין והנקבה שבו היא צד שמאל של אריך אנפין (א"א).
פרצוף אמא (ביחד–אבא ואמא:) הם שני פרצופים נפרדים, ועל שניהם חופה הדיקנא (הזקן) של אריך אנפין.
כאשר אבא מלביש את זרוע ימין של אריך אנפין, ואמא את זרוע שמאל.
ושניהם (בחלוקה זו) מהווים את ספירות חכמה ובינה שבעולם האצילות.
פרצוף תבונה (ביחד ישסו"ת) יש"ס מלביש את אבא מחזהו ומטה, וכן תבונה את אמא.
ושניהם יחדיו (בחלוקה זו) ממשיכים מוחין לזעיר אנפין (ז"א) ונוקבא דז"א.
פרצוף זעיר אנפין (ז"א; נקרא גם ישראל).
והוא מלביש את ישסו"ת מהחזה ולמטה (את הנה"י [נצח-הוד-יסוד] שלהם).
והוא בחינת תפארת של עולם האצילות, הכוללת את הו' קצוות שהם חסד, גבורה, תפארת, נצח, הוד, יסוד.
פרצוף נוקבא דז"א (או נוק' בקיצור), מתחלק לשתי בחינות פרצוף לאה היוצאת מן ספירת הדעת ועומדת על החזה.
פרצוף רחל היוצאת מן ספירת תפארת ומסתיימת ברגלי זעיר אנפין.
פרצוף יעקב מלביש את זעיר אנפין מנה"י שלו ומטה.
ישנם פרצופים נוספים אך הם אינם עיקריים:
ישראל סבא ותבונה שניים (יש המונים אותם במקום עתיק ונוקביה על מנת לשמור על מנין י"ב הפרצופים).
לאה דור המדבר - נוקבא של פרצוף יעקב.
ענני הכבוד (מימין לזעיר אנפין).
מטה האלוהים (מימין לאה דור המדבר).
מטה משה (משמאל לאה דור המדבר).
שמונה עשר פרצופי לאה הטפלים לפרצוף לאה העיקרי.
עולם אחר 2 הוא הדפס של פיתוח עץ מעשה ידי האמן ההולנדי מאוריץ קורנליס אשר שהודפס לראשונה בינואר 1947.
היצירה מתארת מבנה בצורת קובייה, עשוי לבנים, כאשר בקירותיו חלונות.
בשני חלונות עומדת ציפור ובשניים האחרים תלוי שופר.
הצופה מביט בחדר, בו זמנית, משלושה כיוונים שונים (ולמעשה ייתכן שהצופה מביט בחדר מבעד עיני הציפור).
בתחתית היצירה ובצד הימני התחתון של היצירה מוצג מבט של הצופה מתחתית החדר כלפי מעלה.
במרכז היצירה, למול הצופה, וכן משמאל היצירה, ניתן לראות את החדר במישור אופקי, ואילו בחלקה העליון של היצירה ובצד הימני העליון של הקוביה - מוצג מבט מראש הקובייה מטה אל רצפתה.
מבעד לחלונות הקוביה ניתן לראות כי המבנה מצוי על מעין כוכב בעל מכתשים רבים, וסביבו ניתן לראות כוכבים רבים בשמי הלילה.
פסל הציפור המופיעה בתמונה, בעלת פני האדם הופיע לראשונה ביצירתו של אֶשֶר משנת 1934 "דומם וכדור שיקוף".
הפסל ניתן לאֶשֶר על ידי חמיו במתנה.
יצירה זו היא אחת העבודות הראשונות בסדרת ה"יחסויות" של אֶשֶר, בה עסק אשר בשימוש בפרספקטיבה על מנת להציג בו זמנית נקודות מבט שונות.
בספרו "עבודות גרפיות" מתאר אֶשֶר את היצירה:
עולם אחר היא קומדיית מצבים אמריקאית ששודרה ברשת NBC בין השנים 1987–1993, ספין אוף של הסיטקום משפחת קוסבי.
הסדרה מתרחשת בקולג' הפיקטיבי הילמן, קולג' שבו רוב התלמידים אפרו-אמריקאים.
ליסה בונה - דניס הקסטבל (עונה 1) - דמות מהסיטקום משפחת קוסבי.
קאדים הארדיסון - דוויין וויין (עונות 1-6)
ג'סמין גאי - וויטלי גילברט (עונות 1-6)
דון לואיס - ג'ליסה וינסון טיילור (עונות 1-5)
מריסה טומיי - מאגי לוטן (עונה 1)
העונה ראשונה עוסקת בעיקר בדניס הקסטבל, בחייה החברתיים והאקדמיים, הצלחותיה וכישלונותיה בלימודים ובחברה.
בקיץ 1988, לאחר העונה הראשונה, הודיעה השחקנית הראשית בסדרה, ליסה בונה, שהיא ובעלה לני קרביץ מצפים לתינוק.
יוצרי הסדרה הרגישו כי הצופים לא יקבלו את דמותה של דניס בהריון כיוון שדניס נחשבה לסוג של "ילדה טובה".
בעקבות כך, בתוך הסדרה, מחליטה דמותה של דניס לעזוב את הילמן.
לאחר עזיבתה של דניס עוסקת הסדרה בשאר הדמויות הראשיות בסדרה חבריה וחברותיה של דניס ובפרט דוויין, וויטלי, ג'ליסה מאגי ואחרים.
"עולם אחר" שודרה מיד לאחר הסדרה משפחת קוסבי, בימי חמישי, מה שהעלה את הרייטינג של הסדרה.
עולם אפל הוא שמו של סרט מותחן רוסי מסוגת הפנטזיה, שיצא לאקרנים ב-2010 וזכה להצלחה רבה.
זהו סרט תלת-הממדי הרוסי הראשון.
הסרט בוים על ידי אנטון מגרדיצ'ב.
בכורת הסרט הייתה ב-7 באוקטובר 2010.
קבוצת סטודנטים-פילולוגים מאוניברסיטת מוסקבה נשלחת למשלחת אל הכפרים בצפון רוסיה.
לאחר מסע ארוך ברכבת ואוטובוס הם מגיעים לביתה של זקנה בלב היער.
לאחר אכזבה בתחום האהבה, אחת מהבנות, מרינה לאונובה, בורחת לעומק היער בליווי צעיר נוסף.
הם מגיעים לבקתה נטושה בלב בית קברות עתיק וללב האדמה, שם מבחינים במומיה ולצידה מגן.
הקרבה למומיה יוצרת תגובה על טבעית כלשהי ולאובדן הכרה.
שאר הסטודנטים מוצאים אותם והם מחייגים אל שירותי החירום הרוסיים ומזעיקים חילוץ.
אולם, במקום אנשי החילוץ מגיעים אנשים אחרים לגמרי, עטויי שחורים ובעלי סמל צלב קרס מעוות.
הם מחסלים את יחידת החילוץ שמגיעה ומרסקים את מסוק החילוץ - מה שנותן את האות לסטודנטים להימלט על נפשם כל עוד רוחם בם.
אולם עטויי השחורים לוכדים את כולם והם מובלים אל שר המשאבים המינרליים, אלכסנדר וולקוב, שהיה סנאטור במועצת הפדרציה הרוסית.
בשיחה עם גיבורת הסרט, מרינה לאונובה, הוא מתוודה כי הוא בן 2,500 שנים וכי הוא מחפש אחר המגן הזה כבר שנים רבות, מגן ובו כלואה נשמת אביו, שנהרג על ידי מכשפות האגם, בשל פשעיו הרבים.
תוך איום על חיי חבריה לכיתה, וולקוב שולח אותה אל מכשפות האגם כדי לדעת מהו הלחש שישחרר את נשמת אביו מן המגן.
המכשפות מספרות כי בינן לאנשי השחורים מתנהלת מלחמה עתיקה על הארץ.
בעבר, נפל מטאוריט על כדור הארץ ובו רוח אפלה, רבת עוצמה עד מאוד, שהפכה למסוכנת מאוד עבור בני האדם.
אביו של וולקוב היה מכשף שניסה להיאבק ברוח ונכשל, הרוח נכנסה בתוכו ומכשפת האגם נאלצה להיאבק בו ולבסוף כלאה נשמתו במגן.
על מנת לדעת את הלחש, על מרינה לעבור טקס הכתרה אצל מכשפת האגם, מאחר שעליה להיות למכשפת האגם.
היא עוברת את הטקס אך מסרבת לקבל עליה את גורלה.
הזמן חוזר לאחור, כאילו דבר ממה שקרה לא אירע.
הסטודנטים שבים לאוניברסיטה ומרינה מרצה בפניהם אודות אגדות הלאפים.
בשלב זה, הפרופסור מביע את תודתו למי שהעניק חסות למשלחת, הלא הוא אותו שר, אלכסנדר וולקוב.
סצנה אחרונה: הבניין הראשי של אוניברסיטת מוסקבה מתפרק והופך למגדל כהה מאיים.
סדרת ספרי הפנטזיה עולם הדיסק מאת טרי פראצ'ט זכתה לארבעה עיבודים למשחקי מחשב, כולם היו משחקי הרפתקה.
המשחק הראשון היה צבע הכשף ועלילתו הייתה מבוססת על הספר הראשון בסדרת עולם הדיסק בעל השם הזהה, זהו משחק הרפתקה מבוסס טקסט ובהתאם לעלילת הספר השחקן שולט בסתמרוח בשעה שהוא משמש כמדריך של התייר העשיר והנאיבי זוגפרח.
המשחק יצא ב-1986 למערכות הספקטרום סינקלייר, אמסטרד CPC וקומודור 64.
המשחק השני נקרא בפשטות עולם הדיסק ובניגוד למשחק הראשון הוא היה הרפתקת גרפי בעל ממשק הצבע ולחץ, השחקן שולט בסתמרוח (מדובב על ידי אריק איידל) שעליו מוטלת המשימה לעצור דרקון שזומן על ידי אגודת סתרים כדי להטיל טרור על אנק מורפורק וכך להשתלט על השלטון בעיר.
המשחק מבוסס על הספר שומרים!
המשחק יצא ב-1995 למערכות ה-PC, פלייסטיישן וסגה סטארן, המשחק זכה לתרגום לעברית שנעשה על ידי מחשבת.
המשחק השלישי נקרא עולם הדיסק II, גם משחק זה הוא הרפתקה גרפי, גם פה הגיבור הוא סתמרוח (שוב בדיבוב אריק איידל) שצריך להחזיר את מוות, שהחליט לקחת פסק זמן מעבודתו, לתלם.
המשחק מבוסס על הספרים ראי-נוע ואיש הקציר.
המשחק יצא ב-1996 למערכות ה-PC, פלייסטיישן וסגה סטארן.
המשחק הרביעי נקרא עולם הדיסק נואר, זהו משחק הרפתקה בסביבה תלת־ממדית בהשראת סרטי פילם נואר.
בניגוד למשחקים האחרים בעלי הטון ההומריסטי המשחק הרביעי הוא בעל ארשת רצינית, עוד הבדל בולט הוא שהפעם השחקן לא נכנס לנעליו של סתמרוח אלא גיבור המשחק הוא בלש בשם לואטון, כמו כן בניגוד למשחקים הקודמים המשחק לא מבוסס על ספר מסוים.
המשחק יצא ב-1999 למערכות ה-PC והפלייסטיישן.
עולם הזמן הוא סרט מדע בדיוני אמריקאי משנת 2011 שנכתב ובוים על ידי אנדרו ניקול, בכיכובם של ג'סטין טימברלייק, אמנדה סייפריד, קיליאן מרפי, וינסנט קרטיזר ואלכס פטיפר.
הסרט מציג עולם בדיוני בשנת 2161, בו פריצת דרך גנטית גרמה לאנשים לחיות לנצח.
אף על פי כן, החיים מוגבלים על ידי שעון דיגיטלי הטבוע על אמת היד.
הזמן הוא המצרך היקר ביותר ואיתו מתנהל המסחר והכלכלה בעולם.
שינוי גנטי אפשר לאנושות לעצור את ההזדקנות בגיל 25, אבל כדי לחיות, אנשים חייבים להרוויח זמן חיים, מכיוון שהשעון נכנס לפעולה בגיל 25 ומתחיל לספור לאחור, כשלכל אדם יש שנה החל מהרגע שהשעון החל לפעול.
המצרך היקר ביותר הוא "זמן חיים", אשר יכול להיות מועבר בין אנשים.
הוא תחליף לכסף וזמינותו מוצגת בשתל על הזרוע התחתונה.
כאשר שעון זמן החיים יגיע לאפס, האדם מת בו במקום.
העשירים גרים בחלק העיר המפואר בשם ניו גריניץ'.
הם נוסעים במכוניות חשמליות מהירות, ויכולים לחיות מאות שנים.
ויל סאלס (ג'סטין טימברלייק) בן 28 ועובד במפעל, חי עם אמו (אוליביה ויילד) בגטאות.
עשיר בן 105 בשם הנרי המילטון (מאט בומר) מגיע לבר בגטו ועובר שוד בבר לאחר שהוא מנופף בזמן הרב שיש לו (מעל למאה שנים) וקונה אלכוהול לבחורות.
המילטון מותקף על ידי פורטיס (אלכס פטיפר), ויל סאלס מציל אותו ומוביל את המילטון למקום מבטחים, שם המילטון מסביר לו ש"כדי להיות בן אלמוות, רבים יצטרכו למות", כך שלמעשה יש מספיק זמן לכולם לחיות חיים מלאים, אבל רק לעשירים יש מספיק זמן לאלמוות.
מאוחר יותר באותו הלילה, המילטון מעביר 116 שנים לוויל בזמן שהוא ישן, ושומר רק חמש דקות עבור עצמו, בהם הוא משתמש כדי לשבת על הגשר מעל הנהר עד שזמנו אוזל.
המילטון נופל לתוך הנהר ומת.
ויל מגיע מאוחר מדי כדי להציל אותו, מבין שהוא כבר צולם על ידי מצלמה משטרתית ונמלט מהמקום.
המשטרה חושבת שוויל הרג את המילטון וגנב את כל הזמן שלו.
אמו של ויל מחכה בתחנת אוטובוס, ומגלה שאין לה זמן מספיק כדי לשלם על הנסיעה באוטובוס הרגיל שלה כי המחיר עלה פתאום.
היא רצה במורד הרחוב כדי למצוא זמן.
עד שוויל מוצא אותה, נגמר לה הזמן והיא מתה בזרועותיו.
ויל מחליט לחפש נקמה, יוצא לניו גריניץ', עם יותר ממאה שנה על ראשו.
כשהוא מגיע הוא נכנס לקזינו, שם הוא פוגש מיליונר זקן שהוא הבעלים של בנק הלוואות זמן - איש העסקים פיליפ וייס (וינסנט קרטיזר).
ויל מנצח את פיליפ במשחק פוקר וזוכה ב-1,100 שנים.
לאחר המשחק הוא זוכה בהזמנה אישית מפיליפ למסיבה באחוזתו.
באחוזה, ויל עוכב על ידי ליאון (קיליאן מרפי), שומר זמן, אשר עוצר אותו ומפקיע את רוב זמנו.
לאחר מכן, לוקח ויל את סילביה (אמנדה סייפריד), בתו של פיליפ, כבת ערובה וחוזר איתה לגטו.
הוא נכנס לתוך מארב של פורטיס אשר מתאכזב לגלות כי ויל איבד את הזמן שהיה ברשותו של המילטון, וגונב את רוב הזמן של סילביה, ומשאיר לה חצי שעה.
הגעה של שוטרי זמן מאלצת אותו לעזוב את המקום.
ויל מתעורר ונותן לסילביה חלק מהזמן שנותר לו, כדי שיוכלו לחזור לשכונה הישנה שלו.
הם מגיעים לביתו של בורל (ג'וני גאלקי), רק כדי לגלות שאשתו של בורל, גרטה (יאיא דה קוסטה) מוכת יגון, כי הוא שתה את עצמו למוות עם 9 שנים מהשעון שלו (לאחר שוויל נתן לו במתנה 10 שנים מיד כשקיבל את 116 השנים).
הם ממשכנים את עגילי היהלום של סילביה במחיר זעום של יומיים ומוצאים לעצמם מקלט.
ויל מבקש מוייס כופר של 1,000 שנים על סילביה, שיחולקו לתושבי הגטו.
ליאון מאתר את מיקומו של ויל משיחת הטלפון שלו, ויוצא למרדף בדייטון.
למחרת, כאשר ויל מתכוון לשחרר את סילביה, הוא מגלה כי וייס לא שילם את הכופר, אך ויל מחליט לשחרר את סילביה בכל זאת.
ליאון מופיע וכמעט הורג את ויל, אך הוא נורה בכתפו על ידי סילביה.
לאחר מכן, פורק ויל את ליאון מנשקו ומעביר לו ארבע שעות של זמן, כך שיוכל לצאת מדייטון לפני ש"יעבור זמנו".
ויל וסילביה בורחים במכוניתו של ליאון.
מאוחר יותר, אומר לה ויל כי עדיין יש לה סיכוי לצאת מהמצב, אך היא מחליטה להישאר לצדו, ואומרת שאין טעם לחיים שחייתה בניו גריניץ'.
הם מתחילים סדרה של מעשי שוד בנק הזמן, גונבים כמוסות זמן אשר מאוחסנות שם ומחלקים אותם לעניים, אשר מקבלים שפע של 10 שנים על ראשם.
בסופו של דבר, מאתר פורטיס את ויל וסילביה בפעם השנייה, ומאתגר את ויל ב"מלחמת זמן".
ויל צולח את המאבק באמצעות טכניקה שלמד מאביו המנוח, זמנו של פורטיס עובר אליו, ויל שולף אקדח משום מקום ויורה על הכנופיה של פורטיס, ולבסוף זמנו של פורטיס תם והוא מת.
ויל וסילביה מבינים שהמאמצים הקודמים שלהם היו לשווא, שכן לעשירים יש את הכוח להגדיל את העלות של חיים בגטאות כדי לשמור על הסטטוס קוו.
הם מצליחים לגנוב מיליון שנה בקפסולת זמן ממטה פרטית' וייס, וצולחים את כל המתנגדים להם בדרכם החוצה בדרך לדייטון.
עם ההגעה, ליאון מתנגש עם רכבו ברכב של ויל, אבל ויל הצליח להעביר את קפסולת הזמן עם בחורה צעירה, שמחלקת את הזמן בין האנשים.
ליאון בסופו של דבר משיג את ויל וסילביה מחוץ לעיר ועוצר אותם באיומי אקדח.
ויל בבדיחות הדעת מבקש מליאון להחזיר חלק מהזמן שהוא הלווה לו בעבר, כך שהם יוכלו לשרוד עד הוצאתם להורג, אך ליאון מבין שהוא שכח לחדש את הזמן שלו לפני שיצא למרדף אחריהם, ומת.
ויל וסילביה נשארים עם שניות לחיות.
ויל רץ למכונית של ליאון ולוקח זמן שהוקצב לו.
בסצנת שיקוף מות אמו, ויל מעביר את הזמן לסילביה שניות לפני שהיא עומדת למות.
ויל וסילביה ממשיכים לשדוד בנקים במסגרת מאמציהם להרוס את המערכת, עכשיו עם פרס של 100 שנים על ראשם.
העשירים צריכים להתמודד עם תושבי הגטאות שלפתע התעשרו בזמן ומתחילים לעבור לאזורי זמן אחרים.
החדשות מציגות את המפעלים, בהם ויל עבד בעבר, כבר לא בפעולה.
התמונה האחרונה מראה כי ויל וסילביה הולכים לשדוד את בנק הזמן על מנת להמשיך את המשבר.
עולם היורה הוא סרט מדע בדיוני והרפתקאות אמריקאי שובר קופות משנת 2015, הסרט הרביעי בסדרת סרטי פארק היורה.
זהו הסרט השני בסדרה שלא בוים על ידי סטיבן ספילברג (המשמש כמפיק בסרט זה) ושלא התבסס על אחד מספריו של מייקל קרייטון.
הסרט יצא לאקרנים ב-12 ביוני 2015. במאי הסרט, קולין טרוורו, ציין כי הסרט מתרחש 22 שנה לאחר הסרט הראשון (עלילתית וגם מציאותית - הסרט הראשון יצא לאקרנים ב-1993) ועוסק בגן חיות בו מוצגים לקהל דינוזאורים משובטים ומהונדסים גנטית.
הסרט צולם בהוואי (בהונולולו והאי אואהו) ובלואיזיאנה.
הסרט יצא לאקרנים ברחבי העולם ב-3D והיה הסרט השני בסדרה שיצא בתלת-ממד (לאחר שהסרט הראשון מ-1993 זכה להקרנה ב-3D).
הסרט שבר שיאי הכנסות והכניס 524.4 מיליון דולר ברחבי העולם כבר בסוף השבוע הראשון להקרנתו, עם הפתיחה הטובה ביותר בהיסטוריה של הקולנוע עד לצאת הסרט "מלחמת הכוכבים - פרק 7: הכוח מתעורר".
תוך זמן קצר הפך הסרט לשובר קופות, הכניס למעלה ממיליארד דולר ברחבי העולם והפך לסרט הרביעי המכניס ביותר בכל הזמנים לאחר "אווטאר", "טיטניק" ו"מלחמת הכוכבים - פרק 7: הכוח מתעורר".
אך הוא נעקף ב-2018 בידי הסרטים "הנוקמים: מלחמת האינסוף" ובשנה שאחריה בידי "הנוקמים: סוף המשחק", שגם בהם מככב השחקן כריס פראט.
זהו עודנו הסרט המרוויח ביותר שיצא בסדרה והיה לסרט המרוויח ביותר מתחת ל-2 מיליארד דולר במשך למעלה משש שנים, עד צאתו לאקרנים של "ספיידרמן: אין דרך הביתה" בשנת 2021. כיום הסרט מדורג כסרט התשיעי המכניס ביותר בכל הזמנים.
22 שנים לאחר מאורעות "פארק היורה", האי איסלה נובלר, אי הממוקם בסמוך לקוסטה ריקה, כולל כעת פארק שעשועים וגן חיות חדש של דינוזאורים הנקרא "עולם היורה", כפי שנקרא במקור "פארק היורה" בידי ג'ון האמונד מהסרט הראשון (שבינתיים כבר מת).
בפארק נמצאים דינוזאורים צמחוניים (טריצרטופס, אפטוזאורוס, סטגוזאורוס ואנקילוזאורוס) בשטח הפתוח, גורי דינוזאורים בפינת ליטוף (טריצרטופסים צעירים משמשים כ"סוסי רכיבה" לילדים בדומה לסוסי פוני), מתקן לולוצירפטורים וישנן הופעות האכלה של הטירנוזאורוס רקס והזוחל הימי הענק מוסזאורוס.
הפארק החדש נמצא בבעלותו של סיימון מאסראני (אירפאן קאן), המנכ"ל של "תאגיד מאסראני".
לאחר 10 שנים מפתיחת הפארק, בהם כמות המבקרים הולכת ופוחתת, חברת אינג'ן מתחילה להגיע לפשיטת רגל והמנכ"ל שלה מאסראני, דורש מהגנטיקאים של הפארק ליצור בהנדסה גנטית דינוזאור חדש, גדול ומפחיד יותר מכל מה שהיה בפארק.
התוצאה שיוצר הגנטיקאי הראשי, ד"ר הנרי וו (בי די וונג), היא נקבת דינוזאור היברידית הקרויה "אינדומינוס רקס" ודומה לגיגאנוטוזאורוס בעל יכולות קטלניות.
דינוזאורית זו חיה לבד (לאחר שטרפה את האח שלה) בכלוב מבודד ומאובטח היטב.
קלייר דירינג (ברייס דאלאס הווארד), המנהלת של הפארק, מציגה את הדינוזאור החדש למשקיעים של הפארק, אך מאסראני שמגיע לבקר בכלוב האינדומינוס מעוניין בחוות דעת מאוון גריידי על הבטיחות של הכלוב.
בינתיים אחייניה של קלייר, זאק (ניק רובינסון) וגריי (טיי סימפקינס) מגיעים אלה לביקור, אך היא אינה מוצאת זמן אליהם ומוסרת אותם להשגחת עוזרתה זארה (קייטי מקגראת').
אוון גריידי (כריס פראט), מאלף דינוזאורים שעוסק במחקר התנהגות על קבוצת ולוצירפטורים הידועים בשם: בלו, צ'רלי, דלתא ואקו (קודי האותיות B-E בקשר של צבא ארצות הברית כשהאות אלפא - A שמורה לו).
הוא יצא בעבר עם קלייר אך לא מצאו שפה משותפת.
קלייר מגיעה אליו בבקשה שיבדוק את הכלוב של הדינוזאור ההיברידי ואוון נענה.
כאשר הוא נכנס לכלוב, הוא מגלה שישנה שריטת עקבות על גדרות הכלוב והדינוזאורית נעלמת.
בשעה שקלייר נוסעת לחדר הבקרה, אוון ושני עובדים נוספים נכנסים לכלוב כדי לחקור, אך היא מופיעה בפנים, טורפת את שני העובדים (אוון ניצל על ידי בלבול חוש הריח שלה בעזרת שפיכת בנזין על עצמו) ומצליחה לברוח בגלל הדלתות הפתוחות והיא נמלטת מכלובה ומחוללת הרס בפארק.
צוות האבטחה של הפארק מנסה להחזיר את הנקבה ההיברידית לכלוב שלה בעזרת כלי נשק חלשים אבל היא בעלת יכולת הסוואה והורגת בקלות את רוב המאבטחים.
בינתיים שני האחיינים רוכבים בג'יירוספיר (Gyroshpere), רכב משוריין מתנועע וכשהם לא חוזרים לאזור הבטוח הם נתקלים בקבוצת אנקליוזאורוסים וגם באינדומינוס וכמעט נהרגים אך מצליחים להימלט דרך קפיצה למפל מים.
קלייר ואוון יוצאים לחפש את זאק וגריי, אך מגלים מספר אפטוזאורוסים הרוגים ואחד גוסס וכמעט נתפסים בעצמם בידי האינדומינוס.
הם ניצלים בזכות מסוק עם מכונת ירייה שסיימון מעלה לאוויר ורודף אחרי האינדומינוס.
אלא שהוא פורץ את כלוב הפטרוזאורים, שובר את הזכוכיות האטומות ומבריח את הפטרוזאורים.
הפטרוזאורים המבוהלים נתקלים במסוק ומרסקים אותו בפיצוץ שהורג את מאסראני.
הפטרוזאורים שמשתחררים תוקפים את אזור המבקרים, שם קלייר מתאחדת עם אחייניה, בעוד זארה נחטפת בידי פטרנודון ושניהם נופלים ללגונה ונטרפים בידי המוסזאורוסית.
ויק הוסקינס (וינסנט ד'אונופריו), מנהל האבטחה הממונה על הביטחון לאחר מות מארסאני, שולח צבא של מסוקים מהיבשת להרוג את הפטרוזאורים ואנשים העובדים למטרותיו וברי מזהיר את אוון מהם.
לאחר ויכוח ביניהם, הוסקינס כופה על אוון ובארי לשחרר את הרפטורים כדי לתקוף את האינדומינוס.
אוון וחבריו משחררים אותם והם מגיעים אל האינדומינוס, מוכנים לירות.
אולם לחרדת כולם הרפטורים מתקשרים איתה ועוברים לתקוף את המאבטחים - מתברר מאוחר מדי שה-DNA שלה מורכב גם מגנים של ולוצירפטור.
כמה חיילים יורים על האינדומינוס שנמלטת אך הרפטורים הורגים רבים מהם.
אוון מנסה ליצור קשר עם צ'רלי, אשר נהרג מירי RPG.
הוא וברי מצליחים להימלט על אופנועים מהפארק לצד המשאית של קלייר.
גריי, זאק, קלייר ואוון בורחים למעבדה ומגלים שכל המקום רוקן מהעובדים ומעוברי הדינוזאורים.
שם הם מגלים את הוסקינס המגלה להם שייצור האינדונימוס יועד לצורך צבאי.
ואולם הרפטורית דלתא מגיחה פנימה וטורפת אותו.
החבורה בורחת מהבניין ונתקלת בשני הרפטורים הנותרים, כשדלתא מאחוריהם.
אוון מצליח להרגיע את בלו ואז האינדונימוס מגיע למקום.
בלו מסמנת עם הראש לאוון לברוח כשהיא וחבריה תוקפים את האינדומינוס אך האינדומינוס הורגת שניים מהם ופוצעת את בלו.
גריי אומר לקלייר שהם צריכים "עוד שיניים" והיא מקבלת רעיון.
היא הולכת לכלוב מס' 9 ומבקשת מהמפעיל היחיד שנותר, לאוורי, לפתוח את השער ולשחרר את הטירנוזאורוסית, שמגיעה לקרב מול האינדומינוס.
האינדומינוס הגדול יותר גובר עליה וכמעט הורג אותה, אך בלו חוזרת, מסיחה את דעת האינדונימוס וביחד שניהם מצליחות לגבור על האינדומינוס ולהעיף אותו לעבר גדר מעל הלגונה.
האינדומינוס הכועס מנסה להגיב אך נתפס ונטרף על ידי המוסזאורוסית שקופצת לעברו מהמים.
לאחר מכן הטירנוזאורוסית מסתכל על בלו כמחווה על עזרתה ומתרחקת, הפארק שנפתח לראשונה נסגר כשכל הניצולים מפונים מהאי וקרן וסקוט מיטשל מגיעים לקחת את בניהם ולהיפרד מקלייר.
בסוף הסרט הדינוזאורים שוב משתלטים על האי והטירנוזאורוסית שואגת מהתצפית שמעל חדר הבקרה.
כריס פראט - אוון גריידי, יוצא חיל הנחתים האמריקני ומאלף הוולוצירפטורים של "עולם היורה".
אואן יצא לדייט עם קלייר אך לא הסתדר איתה.
לאחר האירוע בעולם היורה הם מתאחדים שוב.
ברייס דאלאס הווארד - קלייר דירינג, מנהלת התפעול של "עולם היורה" ודודתם של זאק וגריי שמגיעים לבקר אותה.
קלייר יצאה לדייט עם אוון אך לא הסתדרה איתו.
ניק רובינסון - זאק מיטשל, האחיין המבוגר של קלייר, בנם של קרן וסקוט מיטשל, אשר מבקר יחד עם אחיו גריי ב"עולם היורה".
טיי סימפקינס - גריי מיטשל, האחיין הצעיר וחובב הדינוזאורים של קלייר, בנם של קרן וסקוט מיטשל ואחיו של זאק.
ג'ודי גריר - קרן מיטשל, אחותה של קלייר ואמם של זאק וגריי המתגרשת מסקוט.
נראית בפתיחת ובסיום הסרט וכשמדברת בטלפון עם זאק ועם קלייר.
אנדי באקלי - סקוט מיטשל, אביהם של זאק וגריי המתגרש מקרן.
נראה רק בפתיחה ובסיום הסרט.
וינסנט ד'אונופריו - ויקטור הוסקינס, ראש צוות האבטחה של "עולם היורה".
אדם נכלולי המשמש כאנטגוניסט של הסרט.
נטרף על ידי הרפטורית דלתא.
ג'ייק ג'ונסון - לאוורי קרותרס, המפעיל הטכני של הפארק ובעל ידע טכני.
לורן לפקוס - ויויאן קריל, עובדת באגף הטכני בפארק יחד עם לארווי ומאסראני.
וונג - ד"ר הנרי וו, הגנטיקאי הראשי וראש הצוות שיצר את הדינוזאורים בשביל "פארק היורה", אך ייצר את האינדונימוס למטרות מפוקפקות.
הוא השחקן היחיד ששיחק גם בסרט הראשון.
בריאן טי - קטאשי האמאדה, המנהיג של יחידת המאבטחים "ACU - יחידת ריסון נכסים", המטפלים בריסון דינוזאורים שנמלטו.
נמחץ למוות על ידי האינדונימוס, לאחר שלא ידע שהוא מסווה עצמו.
עומאר סי - בארי סמבן, מאלף שמטפל בוולוצירפטורים של אוון.
אירפאן קאן - סיימון מאסראני, המנכ"ל של "תאגיד מאסראני" והבעלים של עולם היורה.
נהרג בפיצוץ מסוק לאחר שהתנגשו במסוקו פטרוזאורים מבוהלים.
קייטי מקגראת' - זארה יאנג, עוזרתה האישית של קלייר שממונה להשגיח על אחייניה.
נחטפה בידי פטרנודון לתוך הלגונה ואז נטרפה עם הפטרנודון על ידי המוזאזאורוס.
אריק אדלשטיין - ניקולס לטינג, המאבטח של מכלאת האינדונימוס רקס, ונטרף על ידיו בהתחלה.
מיכאל פפג'ון - קבלן של אינגן העובד יחד עם הוסקינס ושותף לתוכניותיו.
מאטי קרדאופל - ג'וש, מפעיל הג'יירוספירים שנאלץ לסגור את המתקן עקב מצב חירום.
ג'ימי פאלון - מופיע בתור עצמו בסרטון הדרכה בפארק.
ג'ק הורנר - היועץ המדעי של ארבעת הסרטים.
מופיע ללא מלל ליד מכלאת הרפטורים.
ג'ימי באפט - מוזיקאי אמריקאי.
מופיע בתפקיד עצמו נמלט מחנות גלידות (אשר נמצאת בבעלותו) בזמן שהפטרוזאורים תוקפים.
בראד בירד - נשמע ככרוז בתוך הרכבת.
קולין טרוורו - במאי הסרט.
נשמע בדמותו של "מר דנא".
גארי ויקס - מופיע (ללא מלל) כאביהם של 3 ילדים בפארק.
מרטין קלבה - מופיע כפעלולן של דימורפודן התוקף את אוון אך נורה בידי קלייר.
בסרט מופיעים הדינוזאורים והיצורים הקדומים הבאים:
אינדומינוס רקס (Indominus rex) - דינוזאור היברידי ממין נקבה אשר נוצר מגיגאנוטוזאורוס ומדנ"א של קרנוטאורוס, רוגופס, מג'ונגזאורוס, ולוצירפטור, טירנוזאורוס רקס, ספינוזאורוס, תריזינוזאורוס, דיינוסוכוס וכן מדנ"א של דו-חיים, דיונון ונחשי צפע.
נקבת אינדומינוס גדולה (שטרפה את אחיה) משמשת כמפלצת הראשית של הסרט כאשר היא נמלטת משבייה ומתחילה להרוג כל יצור באי.
לבסוף היא נטרפת בידי המוסזאורוסית.
טירנוזאורוס רקס (Tyrannosaurus rex) - אותה טירנוזאורוסית שהופיעה בסרט הראשון נראית בכלוב כאטרקציה תיירותית מושכת.
בסוף הסרט קלייר מוציאה אותה כדי שתילחם לצד בלו נגד האינדומינוס רקס שכמעט הרגה אותה.
היא שואגת על תצפית בסיום הסרט.
ולוצירפטור (Velociraptor) - בסרט ישנם ארבעה ולוצירפטורים נקבות בשם: צארלי, דלתא, אקו ובלו (החזקה ביותר).
הרפטורים אומנו בידי אוון גרידיי, שרכש את אמונם.
במהלך הסרט, הרפטורים נשלחו לצוד את נקבת האינדומינוס אך היא שכנעה אותם לעבוד לצידה ולתקוף בני אדם.
אחת מהם, צ'ארלי, נהרגה מרקטת כתף ששולחה לעברה.
עוד שתיים נהרגו מנקבת האינדומינוס, אחרי שבגדו בה, אך האחרונה - בלו ניצלה ואף עזרה לחסל את האינדונימוס.
אפטוזאורוס (Apatosaurus) - מספר פרטים נראו משוטטים באזורים הפתוחים של עולם היורה ופרטים צעירים נראו בפינת הליטוף.
לאחר שהאינדונימוס הגיע לשטחם, התגלו חמישה אפטוזאורוסים שרועים על הקרקע ומכוסים בפצעים.
אחד מהם גסס בידיים של אוון וקלייר.
האפטוזאורוס הוא הדינוזאור היחיד בסרט שלא נוצר לגמרי בעזרת אנימציה ממוחשבת אלא גם בעזרת אנימטרוניקה.
אנקילוזאורוס (Ankylosaurus) - האנקילוזאורוסים מסוכנים והתצוגה שלהם נמצאת מעבר לגדר.
בסרט מופיעים 4 פרטים אותם רואים זאק וגריי אך האינדונימוס מתחיל לרדוף אחריהם ולאחר מאבק טורף פרט אחד.
דימורפודון (Dimorphodon) - פטרוזאורים טורפים.
מופיעים אחרי שהאינדונימוס מנפץ את הכלוב שהם שוכנים בו ויוצאים לצוד אנשים ברחבי הפארק ואף לחצות את האי.
אחד מהם כמעט הרג את אוון אך קלייר ירתה והרדימה אותו.
לבסוף רובם הושמדו אך ייתכן שחלקם הצליחו להימלט מהאי.
גלימימוס (Gallimimus) - מספר פרטים נראו רצים בשדות פתוחים, בדיוק כמו בסרט הראשון.
פרטים צעירים נראו בפינת הליטוף.
מוזאזאורוס (Mosasaurus) - זוחל ימי טורף ענקי שלמעשה הוא לטאה אמיתית (בניגוד לדינוזאורים).
בסרט ישנה נקבה אחת שהיא היצור הגדול ביותר בפארק.
היא טרפה את זארה, העוזרת של קלייר, פטרנודון ובסוף הסרט גם את האינדומינוס רקס.
פרזאורולופוס (Parasaurolophus) - מספר פרטים נראו משוטטים באזורים הפתוחים של עולם היורה.
פטרנודון - (Pteranodon) - פטרוזאורים גדולים.
מופיעים אחרי שהאינדונימוס מנפץ את הכלוב שהם שוכנים בו ויוצאים לצוד אנשים ברחבי הפארק וכן מרסקים את המסוק של מאסראני.
פטרנודון אחד נטרף בידי המוסזאורוס לאחר שתפס את זארה.
עוד אחד ניסה לתפוס את ז'אק וגריי אך נחבט ברצפה והתרסק למוות.
חלקם הצליחו להימלט מהאי במעוף.
סטגוזאורוס (Stegosaurus) - מספר פרטים נראו משוטטים באזורים הפתוחים של עולם היורה.
טריצרטופס (Triceratops) - מספר פרטים נראו משוטטים באזורים הפתוחים של עולם היורה.
פכיצפלוזאורוס (Pachycephalosaurus) - מופיעים מספר פרטים בתוך מצלמות בחדר הבקרה לאחר שניסו לברוח והורדמו.
ספינוזאורוס (Spinosaurus) - מוצב שלד גדול במרכז הפארק, אשר נהרס בידי הטירנוזאורוסית (פרפרזה לדו-קרב המפורסם מהסרט הקודם, בו הספינוזאורוס הביס טירנוזאורוס).
אדמונטוזאורוס (Edmontosaurus) - נראה שלד במרכז המבקרים.
דילופוזאורוס (Dilophosaurus) - מופיע כהולוגרמה במרכז המבקרים של הפארק.
כשהחבורה בורחת מהרפטורית דלתא, גריי לוחץ על הולוגרמה של דילופוזאורוס המעכבת אותה.
הולוגרמות נוספות במרכז המבקרים מציגות אלוזאורוס, דיינוניכוס, אלפרוזאורוס, הופליטוזאורוס, לסוטוזאורוס, גיגנטורפטור, ניפונוזאורוס, פלסיוזאורוס, מיקרוצרטוס ו-הדרוזאורוס.
מטריאכאנטוזאורוס וסוקומימוס - נראים במחשב.
במחשב נראים גם כמה דינוזאורי כלאיים עתידיים כמו הסטגוצרטופס (המורכב מסטגוזאורוס וטריצרטופס), פכיצפלוזאור כלאיים ותריזינוזאור כלאיים.
קמפטוזאורוס (Camptosaurus) - נראה על תג.
ארכיאורניתומימוס (Archaeornithomimus) - מוזכר בידי קלייר.
כשזאק וגריי נעלמים, קלייר מדברת עם איש אבטחה במכשיר קשר במטרה שימצא אותם, אך הוא מסביר לה שהם עסוקים בחיפוש אחר שישה ילדים נעדרים.
אותם ילדים הם גיבורי הסדרה "עולם היורה: מחנה הקרטיקון" (השמתרחשת במקביל לעלילת הסרט הזה והסרט הבא).
בנוסף, מתברר שהאנקילוזאורוס שנהרג מול זאק וגריי הוא אותו אנקילוזאורוס שגונן על "באמפי", האנקילוזאורוסית של בן.
הטירנוזאורוסית שמופיעה בסרט היא אותה אחת שאינג'ן שיבטו בסרט "פארק היורה".
דמותו של לאורי לובשת חולצה של פארק היורה המקורי.
לאוורי עצמו אוהד את הפארק המקורי בטענה ש-"הם לא יצרו מפלצות כלאיים (בהתייחסות לאינדומינוס רקס), אלא דינוזאורים אמיתיים".
בסרט מופיע פסל בדמותו של ג'ון האמונד, הבעלים הראשון של הפארק שמת בין הסרטים.
דמותו של ד"ר איאן מלקולם מהסרט הראשון והשני, מופיע על מספר ספרים שאוחזים לאורי קורטז וזארה יאנג (דמות מסרט ההמשך).
בסיום הסרט הטירנוזאורוסית מנפצת שלד של ספינוזאורוס לפני הקרב עם האינדונימוס רקס, רמז לקרב בין הטירנוזאורוס לספינוזאורוס בפארק היורה 3, אף שבסרט הקודם הספינוזאורוס ניצח.
גם בריחת הפטרוזאורים מזכירה את מתקפת הפטרנודונים מהסרט השלישי.
הסרט אושר ב-11 בינואר 2013. בפברואר 2013 עלו שמועות לפיהן הפקת הסרט "פארק היורה 4" תצא לדרך כשאולפני ראליי ייטלו חלק בהפקה, אף שהמפיק פרנק מרשל דחה את הטענות וטען כי לא נעשו החלטות שכאלה.
עם זאת חברת USA Production הצהירה כי צילומי הסרט ייחלו ביולי 2013.
במאי 2013 הודיעו כי יצירת הסרט הוקפאה ואולי אף תבוטל, אך ב-19 ביוני יצאה הודעה בה הסרט יצא ב-2015. ב-10 בספטמבר השתנה השם מ-"Jurassic Park IV" ל-"Jurassic World".
הסרט הפך לשובר קופות כבר ביום הקרנת הבכורה ורשם את הפתיחה המכניסה ביותר בתולדות הקולנוע בשעתו.
כעבור שבועיים גרף הסרט הכנסות של למעלה ממיליארד דולר.
עם זאת, פלאונטולוגים ביקרו את הסרט על כך שחלק מהדינוזאורים המוצגים בו לא מדויקים מדעית ולא מתאימים לתגליות של העשור האחרון, כגון העובדה שלוולוצירפטורים היו נוצות ונראה שגם לטירנוזאורוס.
ביולי 2015, לאחר שהסרט הפך לסרט השלישי המכניס ביותר בכל הזמנים (עד שנעקף בתחילת 2016 על ידי "מלחמת הכוכבים - פרק 7: הכוח מתעורר") עם רווח של יותר מ-1.5 מיליארד דולר, אולפני יוניברסל הכריזו כי סרט המשך שנקרא "עולם היורה: נפילת הממלכה", יופק בכיכובם של כריס פראט וברייס דאלאס הווארד.
הסרט יצא לאקרנים ביוני 2018.
הסדרה עולם היורה: מחנה הקרטיקון יצאה ב-2020 וחלה במקביל לאירועי הסרט.
כמו כן יצאו מספר משחקי וידאו על הסרט כמו עולם היורה: המשחק.
עולם במלחמה היא סדרת טלוויזיה תיעודית בריטית אודות מלחמת העולם השנייה.
היא שודרה בטלוויזיה הבריטית בערוץ ITV מתחילת חורף 1973 עד סוף אביב 1974, והקיפה את כל חזיתות המלחמה.
בעת הפקתה הייתה הסדרה הלא-בדיונית היקרה ביותר שנעשתה אי פעם – עלותה הסתכמה ב־900,000 לירות שטרלינג.
יוצר הסדרה הוא סר ג'רמי אייזקס, והקריין המלווה אותה היה סר לורנס אוליבייה.
לסדרה נכתבה מוזיקת פתיחה וסיום מקורית, בידי המנצח והמלחין האמריקאי-בריטי קרל דייוויס.
סמוך למועד תחילת שידור הסדרה ב־1973 הופק ספר מיוחד בשם זהה, "עולם במלחמה" (The World at War), שנכתב על ידי העיתונאי והעורך הבריטי מרק ארנולד-פורסטר.
הסדרה זכתה עם השלמתה לשבחים רבים, והיא נחשבת לציון דרך בתולדות הטלוויזיה הבריטית.
לצד תיאור חזיתות המלחמה, מתמקדת הסדרה גם בפן האנושי האינדיבידואלי של האנשים וסבלם; חיילים ביבשה באוויר ובים, אזרחים במדינות בהן התרחשה הלחימה, אסירי מחנות הריכוז, ונרצחי השואה.
לידתה מחדש של גרמניה, צמיחת הנאציזם, עלייתה של המפלגה הנאצית לשלטון, והתעצמות כוחה שהביאו לפריצת המלחמה.
בין המרואיינים בפרק זה: אוולד היינריך פון קלייסט-שמנצין.
הפרק שודר בתאריך 31 באוקטובר 1973.
הפלישה לפולין, מלחמת החורף, טביעתה של "אדמירל גרף שפה", המלחמה המדומה, המערכה בנורווגיה, ובחירתו של וינסטון צ'רצ'יל לראש ממשלת בריטניה.
הפרק שודר בתאריך 7 בנובמבר 1973.
הפוליטיקה הצרפתית, קו מאז'ינו, מתקפת הסאר, ה"בליצקריג" והמערכה על צרפת ועל ארצות השפלה.
בין המרואיינים בפרק זה: הגנרל הגרמני האסו פון מנטויפל, והגנרל הבריטי אדוארד ספירס.
הפרק שודר בתאריך 14 בנובמבר 1973.
הקרב על בריטניה, נסיגות ביוון, בכרתים ובטוברוק.
והחיים בבריטניה בין "הנס של דנקרק" למבצע ברברוסה.
בין המרואיינים בפרק זה: אנתוני אידן ואדולף גאלאנד.
הפרק שודר בתאריך 21 בנובמבר 1973.
השלמת ההתבססות הגרמנית בדרום מזרח אירופה, פתיחת מבצע ברברוסה המתקפה הגדולה על ברית המועצות, פלישה וניצחונות מהירים שנבלמו עם הכישלון הגרמני בקרב על מוסקבה, בחורף הקשה של רוסיה.
בין המרואיינים בפרק זה: ולטר ורלימונט, ואלברט שפר.
הפרק שודר בתאריך 28 בנובמבר 1973.
עלייתה של האימפריה היפנית, מלחמת סין-יפן, קרבות הגבול הסובייטי-יפני , פרל הארבור וניצחונות יפניים ראשונים במלאיה ובסינגפור.
בין המרואיינים בפרק זה: מינורו גנדה.
הפרק שודר בתאריך 5 בדצמבר 1973.
ההתנגדות בארצות הברית להצטרפות למלחמה, התקפות הצוללות הגרמניות על נתיבי השיט באוקיינוס האטלנטי והתגובות בארצות הברית, הגיוס האמריקאי אחרי פרל הארבור, אובדן הפיליפינים, הפשיטה של דוליטל, קרב מידוויי, המערכה בגוודלקנל.
בין המרואיינים בפרק זה: ג'ון קנת גלבריית, פול סמואלסון, וניבר בוש ואיסמו נוגוצ'י.
הפרק שודר בתאריך 12 בדצמבר 1973.
המערכה בצפון אפריקה, הפלישה האיטלקית למצרים, וסדרת קרבות בין מדינות הציר למדינות בעלות הברית, עד תבוסתו של קורפוס אפריקה באל-עלמיין.
בין המרואיינים בפרק זה: לורנס דארל.
הפרק שודר בתאריך 19 בדצמבר 1973.
מצב מערך הלחימה הגרמני בדרום רוסיה באמצע המלחמה, קרב סטלינגרד והקטסטרופה הגרמנית שבעקבותיו.
הפרק שודר בתאריך 2 בינואר 1974.
עדת זאבים (wolfpack): צוללות גרמניות באוקיינוס האטלנטי (1939–1944)
הקרב על האוקיינוס האטלנטי, והתפתחות אסטרטגיית הצוללות הגרמניות ותקיפת השיירות.
בין המרואיינים בפרק זה: קרל דניץ ואוטו קרצ'מר.
הפרק שודר בתאריך 9 בינואר 1974.
הצבא האדום, התגייסות התעשייה הסובייטית למאמץ המלחמתי, המצור על לנינגרד, הפרטיזנים הסובייטים, קרב קורסק.
הפרק שודר בתאריך 16 בינואר 1974.
סופה (Whirlwind): הפצצת גרמניה (ספטמבר 1939 - אפריל 1944)
התפתחות ההפצצות האסטרטגיות של בעלות הברית, ההצלחות והכישלונות.
בין המרואיינים בפרק זה: ארתור האריס, אלברט שפר, ג'יימס סטיוארט, קרטיס לה מיי ואדולף גאלאנד.
הפרק שודר בתאריך 23 בינואר 1974.
מצבה של הזירה האיטלקית עם תחילת מבצע לפיד, פלישת בעלות הברית לסיציליה, ולאיטליה, הקרב על מונטה קאסינו וכיבוש רומא.
בין המרואיינים בפרק זה: מארק קלארק והקריקטוריסט ביל מולדין.
הפרק שודר בתאריך 30 בינואר 1974.
המלחמה בהודו, המערכה על בורמה, שהיו חסרות תקדים באכזריותן.
בין המרואיינים בפרק זה: ורה לין, שהפרק נקרא בשם אחד משיריה "It's A Lovely Day Tomorrow", ואדמירל הצי לואי מאונטבאטן.
הפרק שודר בתאריך 6 בפברואר 1974.
החיים והפוליטיקה בממלכה המאוחדת, מאז הבליץ ועד התקפות טילי השיוט V-1 על לונדון.
בין המרואיינים בפרק זה: הלורד ראב באטלר, עמנואל שינוול ואוליבר ליטלטון.
הפרק נכתב על ידי ההיסטוריון והסופר הסקוטי אגנוס קלדר , ושודר בתאריך 13 בפברואר 1974.
החברה הגרמנית והשינויים שעברה במהלך המלחמה, התעמולה הנאצית, צנזורה ותרבות פופולרית, מותו של פריץ טודט, המרת התעשייה הגרמנית לתעשייה צבעית וניצול כוח העבודה הנשי ועובדי כפייה.
הפצצות בעלות הברית על שטחי גרמניה, קשר העשרים ביולי, התנגדות גרמנית לנאציזם וגיוס הפולקסשטורם לקראת סוף המלחמה.
בין המרואיינים בפרק זה: הנס קרל, טראודל יונגה, אלברט שפר ואוטו רמר.
הפרק נכתב על ידי כתב הטלוויזיה הסקוטי ניל אצ'רסון, ושודר בתאריך 20 בפברואר 1974.
תכנון וביצוע מבצע אוברלורד; כישלון הפשיטה על דייפ; קרב וילר בוקז' וקרב פאלז.
בין המרואיינים בפרק זה: גורונווי ריס , קיי סמרסבי , ג'יימס סטאג , ג'וזף לוטון קולינס ולואי מאונטבאטן.
הפרק שודר בתאריך 27 בפברואר 1974.
הולנד תחת הכיבוש הנאצי; מתנגדים ומשתפי פעולה בהולנד.
בין המרואיינים בפרק זה: לואי דה יונג ; ברנהרד, נסיך ליפה-ביסטרפלד; גרבן ואגנאר ; ופלורי רוסט ואן טונינגן .
הפרק שודר בתאריך 13 במרץ 1974.
ממערב - פלישת בעלות הברית לדרום צרפת במבצע דרגון ושחרור פריז, היחס לשבויים הגרמנים ולמשתפי הפעולה הצרפתים.
כישלון מבצע מרקט גארדן; מרד ורשה, הקרב על הבליטה, ומבצע ביזה (חציית הריין).
ממזרח - הפיכת 23 באוגוסט 1944, והתקדמות הרוסים דרך אוקראינה לפרוסיה המזרחית.
בין המרואיינים בפרק זה: בריאן הורוקס, הגנרל הבריטי חבר מטה אייזנהאואר קנת' סטרונג , האסו פון מנטויפל, הדיפלומט אברל הארימן, זיגפריד וסטפל וג'וזף לוטון קולינס.
הפרק שודר בתאריך 20 במרץ 1974.
התפתחות תורת הגזע הנאצית, "הפתרון הסופי" ושואת יהודי אירופה.
בין המרואיינים בפרק זה: קרל וולף, וילהלם הוהטל , וריכרד בוש קצין וואפן אס אס שהיה אחראי אספקה באושוויץ.
נמסיס: גרמניה (פברואר - מאי 1945)
נקם ושילם: הפצצת דרזדן, צליחת האודר והקרב על ברלין.
השבויים הגרמניים ותוצאות המלחמה בעורף הגרמני.
בין המרואיינים בפרק זה: אלברט שפר, טראודל יונגה והיינץ לינגה , קצין האס אס שהיה נוכח בהתאבדות היטלר.
הפרק שודר בתאריך 3 באפריל 1974.
הפרק שודר בתאריך 10 באפריל 1974.
הפרק שודר בתאריך 17 באפריל 1974.
הפצצה (פברואר - ספטמבר 1945)
הפרק שודר בתאריך 24 באפריל 1974.
הפרק שודר בתאריך 1 במאי 1974.
זכרונות וחוויות, רעים וגם טובים.
ניסיון לתת תמונה כיצד המלחמה נתפסה בזכרונם של מי שהיו עדים לה.
הפרק שודר בתאריך 8 במאי 1974.
"עולם האפלה" (מאנגלית: "World of Darkness", לפעמים מקוצר ל-WoD) הוא שמם של שלושה יקומים בדיוניים נפרדים אך קשורים, שנוצרו כדי לספק רקע ("עולם מערכה") למשחקי תפקידים עם תמה של אימה על טבעית.
זהו גם שמם של שני כותרים מתוך מספר משחקי התפקידים בהם נהוג להשתמש ביקומים אלו.
היקום הבדיוני הראשון נקרא במקור "עולם האפלה" ומאוחר יותר שונה שמו ל"עולם אפלה אחד" ("One World Of Darkness") כדי למנוע בלבול עם הכותרים האחרים.
הוא נוצר על ידי מעצב המשחקים מארק ריין-האגן כרקע למשחק "ערפד: נשף המסכות" ("Vampire: The Masquerade") שיצא לאור בשנת 1991. מאז נכתבו עוד משחקים רבים לעולם זה.
היקום השני, שכונה במקור "עולם האפלה החדש" ("New World of Darkness"), נוצר בשנת 2004 על ידי ריין-האגן ושותפיו בחברת ההוצאה וייט וולף, אותה יסד ריין-האגן, בהשראת היקום הראשון וכחידושו.
בשנת 2016 שינתה חברת וייט וולף את שם הכותר מ"עולם האפלה החדש" ל-"קורות האפלה" ("Chronicles of Darkness"), והחלה בתהליך הוצאת מהדורה שנייה למשחקי "עולם האפלה החדש" תחת כותר זה.
שני היקומים משמשים רקע למספר משחקי תפקידים עם תמות של אימה ומסתורין אשר חולקים את שיטת ה"סטוריטלינג" ("the storytelling system") של חברת וייט וולף.
גם "תיאטרון עין הנפש" ("Mind's Eye Theatre"), משחק תפקידים חי המבוסס על המשחק השולחני "ערפד: נשף המסכות" של החברה משתמש ביקום זה כרקע.
היקום השלישי, "עולם האפלה של מונטה קוק", נוצר בשנת 2007 על ידי מוֹנטֵה קוּק, מעצב משחקי תפקידים אמריקאי ידוע, בהתבסס על שני היקומים הקודמים וכולל רק משחק אחד שחולק את שמו עם היקום.
גם משחק זה יצא לאור בחברת וייט וולף.
שלושת עולמות המערכה הם יצוג ציני של העולם האמיתי.
העולמות הדמיוניים מתוארים בצורה עגמומית ואפלה, הפער בין בעלי הכוח לחסרי הכוח מוקצן, ושחיתות, הן מוסדית והן מוסרית, נפוצה.
בנוסף לכך קיימות חברות סודיות של ישויות על-טבעיות ויצורים מיתולוגיים (ערפדים, אנשי זאב, מכשפים ועוד) שמסתירות את קיומן מאוכלוסיית בני האנוש.
עולם אפלה אחד ("עולם האפלה הקלאסי")
הכותר, המכונה לעיתים "עולם האפלה הקלאסי" או "עולם האפלה הישן", נוצר בשנת 1991 על ידי ריין האגן כרקע למשחקו "ערפד: נשף המסכות".
אווירת העולם והתמה שלו תוארו כפאנק-גותי על ידי המפתחים.
מאוחר יותר יצאו לאור עוד שני משחקים רחבי היקף בעולם זה, ועוד מספר משחקים עם היסטורית הוצאה לאור מצומצמת יותר.
בניגוד ל"קורות האפלה", המשחקים בעולם זה לא תוכננו מראש להיות מתואמים ביניהם, והשחקנים נדרשו לעשות התאמות אם רצו לשחק בצורה זאת.
ערפד: נשף המסכות (Vampire: the masquerade), התמה המרכזית במשחק היא אימה פסיכולוגית וחברתית.
השחקנים מגלמים ערפדים שנאבקים על שרידי האנושיות שבהם בתקופה בה החברה האנושית עצמה שקועה בדקדנס.
תמה נוספת היא מאבק פוליטי על כוח וחיי נצח.
אדם זאב: האפוקליפסה (Werewolf: The Apocalypse), התמה המרכזית במשחק היא אימה קוסמית, אם כי הוא מכיל גם תמות של אימה חברתית ופסיכולוגית.
במשחק זה השחקנים מגלמים אנשי זאב שתפקידם להגן על האיזון בין עולם החומר לעולם הרוח מכוחות שמנסים להזיק לו, המרכזי בהם הוא ה"תולעת", ישות עתיקה ואויבתה של גאיה, אם העולם.
קוסם: ההתעלות (Mage: The Ascension), התמות המרכזיות במשחק הן אימה קוסמית ופוסטמודרניזם.
השחקנים מגלמים קוסמים ש"התעוררו" וגילו שהעולם הוא דינאמי וניתן לעיצוב באמצעות כוח הרצון ואמונה בלבד, אך המציאות (המכונה לרוב "הקונצנזוס") דוחה את הקסם שלהם מכוח אמונתם של בני האדם שלא התעוררו.
מפלגות שונות של קוסמים נאבקים אחד עם השני על עיצוב "הקונצנזוס".
בנוסף למשחקים אלו יצאו מספר ספרים שנועדו להתאים את המשחק לתקופות זמן שונות ומקומות ותרבויות אחרות, לדוגמה: "ערפד: העידן הוויקטוריאני", "אדם זאב: המערב הפרוע", ו- "ערפדי המזרח".
עולם האפלה משתמש באופן מלא בגאוגרפיה ובהיסטוריה של העולם האמיתי, אם כי אפל יותר ופחות שוויוני וכשאירועים היסטוריים מסוימים מוסברים אמצעות התערבותם של כוחות על טבעיים.
אחת מהתמות המרכזיות במשחק היא קונספירטיביות.
הפער בין עוני לעושר, ובין יכולת להשפיע לחוסר יכולת, מודגש.
דקדנס, ציניות ושחיתות נפוצים בחברה.
בנוסף, ב"עולם אפלה אחד" נוכחים גם מוטיבים אפוקליפטיים, וכל אחת מהחברות העל טבעיות (ולעיתים גם הארגונים השונים המרכיבים את אותה החברה) מחזיקה באסכטולוגיה ייחודית, ובכל אחת מהחברות יש כאלו הטוענים כי הסימנים לתחילת הסוף כבר הופיעו.
בשנת 2004, עם יציאת עולם האפלה החדש, וייט וולף הוציאו סדרת ספרים בשם "Time of Judgment" המתארת את סוף העולם מנקודת מבטם של הקבוצות השונות ממשחקי הליבה, וספר נוסף שכולל את כל המשחקים המצומצמים יותר.
עם השנים החברה והמשחקים זכו לגרסאות ושינויים רבים אשר סימלו תקופות והתקדמות סיפורית מזמן לזמן, כאשר הגרסה הראשונה של המשחקים עוצבה עד 1996, לאחריה החלו הספרים לפעול במערכת חוקים שונה מעט וכן הלאה.
בשנת 2018 יצאה מהדורה חדשה וחמישית של "ערפד: נשף המסכות" המכילה עדכונים רבים הן מהבחינה הסיפורית והן מהבחינה המכנית ומהווה תחיה של המשחק שנים לאחר הפרסום האחרון בכותר.
בעקבות הצלחתו החליטה החברה להוציא גם מהדורה חמישית של "אדם זאב: האפוקליפסה" ושל "צייד: יום הדין" (מאנגלית: Hunter: the reckoning).
המשחקים החדשים מתרחשים בעשור השני ובעשור השלישי של המאה ה-21, ומבטלים את סוף העולם כפי שהוצג בסדרת "Time of Judgment", אך הסימנים המקדימים להגעת סוף העלם נשארו.
בשנת 2019 כחלק מהקמפיין הכולל לפרסום קו ספרי הערפדים החדשים החברה הוציאה משחק מציאות חלופית.
קורות האפלה (לשעבר עולם האפלה החדש)
לכותר "קורות האפלה" שלושה משחקי ליבה ומספר משחקים מצומצמים.
בכל אחד מהם השחקנים משחקים תפקיד של בני אדם שהפכו לישויות על-טבעיות, מרצון או שלא מרצון, המסתירות את עצמן מהעולם, כגון ערפדים, אנשי זאב או קוסמים.
לכל אחד מהמשחקים ספר ליבה שכולל את החוקים הספציפיים המתייחסים לאותה ישות, את המבנה החברתי של אותה קבוצה, ואת מערכת היחסים של אותה קבוצה עם שאר הקבוצות.
4-6 "תתי גזעים" אליהם כל דמות משתייכת בהתאם לאירועי ההתמרה שלה (חמישה שבטי ערפדים, חמש "אותות" של אנשי זאב, חמש "משעולים" עבור קוסמים וכו').
4-8 "סיעות" אליהן כל דמות משתייכת בהתאם לנטייתה הפוליטית או תפיסת עולמה (חמש "בריתות" של ערפדים, שישה מסדרים של קוסמים, חמישה שבטי אנשי זאב, וכו').
מאפיין כוח שונה עבור כל אחד מסוגי הישויות המדורג מאחד עד עשר (ריכוז דם אצל ערפדים, גנוסיס אצל קוסמים, דחף פראי אצל אנשי זאב וכו').
מדד מוסריות שמשתנה בהתאם לבחירות והמעשים של הדמות (אנושיות עבור ערפדים, תבונה עבור קוסמים, הרמוניה עבור אנשי זאב וכו').
יחידות "אנרגיה" מתכלות המשמשות ליכולות הקסומות של הישויות (ויטה אצל ערפדים, מהות אצל אנשי זאב, מאנה עבור קוסמים וכו').
מספר כוחות קסומים נלמדים המדורגים מ-1–5 (דיציפלינות של ערפדים, ארקנה של קוסמים, ומתתות של אנשי זאב וכו').
ספר חוקי הליבה יצא לאור באוגוסט 2004 ביחד עם עולם האפלה החדש.
ספר חוקי הליבה יצא לאור במרץ 2005.
ספר חוקי הליבה יצא לאור באוגוסט 2005.
בנוסף למשחקי הליבה, יצאו לאור מספר כותרים נוספים שהיקף החומר שפורסם תחתיהם קטן יותר.
בשנת 2016 חברת וייט וולף החלה להוציא מהדורה שנייה לכל משחקי הליבה ובה שינויים קלים במכניקה והפילוסופיה של המשחקים.
כחלק ממהדורה שנייה זו שינתה החברה את שם העולם מי "עולם האפלה החדש" ("new World of Darkness") לשמו העדכני "קורות האפלה" ("Chronicles of Darkness").
עולם האפלה של מונטה קוק
באוגוסט 2007 חברת ווייט וולף פרסמה בכרך אחד את "עולם האפלה של מונטה קוק".
משחק זה הוא פירוש חדש לעולם האפלה, ונכתב ונערך על ידי מעצב המשחקים המעורך מונטה קוק.
הוא פורסם כמשחק התפקידים האחרון של קוק, לפני שיעבור לכתוב סיפורת (מאז חזר קוק לכתוב משחקי תפקידים).
עולם המערכה זה גם הוא יקום בדיוני בו כדור הארץ חווה אסון בקנה מידה עולמי מידיהם של דמויות פולשות ממימד אחר.
האסון התרחש זמן מה לפני תקופת הזמן של המשחק, פרק זמן שבמהלכו בני האדם הצליחו לגרום לפולשים לסגת חזרה למימדם.
מאז האסון, מספר יצורים על טבעיים הופיעו בעולם, חלקם בטעות, וחלקם נוצרו בכוונה תחילה על ידי הדמויות הפולשות כדי להחליש את האנושות לפני פלישה נוספת.
משחק זה הוא כותר ועולם מערכה בפני עצמו, אף על פי שהוא חולק שם ומספר מאפיינים (לדוגמה, הקיום של ערפדים, קוסמים ואנשי זאב) עם שני העולמות האחרים.
עולם האפלה השפיע על מספר יצירות מסוגת האימה והמסתורין, שחלקן גם השתמשו ביקום זה כעולם מערכה.
בשנת 1996 שודרה תוכנית טלוויזיה בשם "Kindred: the embraced" ברשת פוקס המבוססת על "ערפד: נשף המסכות".
מספר שינויים נעשו לעולם המערכה כדי להפוך אותו לפשוט וידידותי יותר לצופי טלוויזיה שאינם מכירים את המשחק.
תוכנית זו בוטלה לאחר שמונה פרקים.
נוצרו מספר משחקי מחשב המשתמשים בעולם האפלה כרקע.
המפורסם והמוצלח ביניהם הוא "Vampire: the Masquerade- Bloodlines", שיצא לאור בשנת 2004. המשחק כונה על ידי מספר ממבקריו "יצירת מופת פגומה", בעיקר בשל ריבוי בעיות טכניות ובאגים במשחק.
הניו יורק טיימס כינה אותו "מבריק אך לא גמור" ונכתב על הדיאלוג במשחק שהוא "אינטליגנטי ללא מאמץ".
עלילת המשחק מתרחשת בלוס אנג'לס בתחילת שנות האלפיים, וסובבת סביב הגעתו של "הסרקופג האנקרני", סרקופג עתיק של מלך מסופוטמי שהתגלה באנקרה, למוזיאון להיסטוריה של הטבע בלוס אנג'לס.
קהילת הערפדים בעיר חוששת ומקווה כי בפנים מסתתר ערפד עתיק ורב עוצמה, כאשר חלק מאוכלוסיית הערפדים של העיר גורסת כי פתיחת הסרקופג תביא את יום הדין, בעוד אחרים שואפים לפתוח אותו כדי לגזול ממנו את כוחו, ואחרים מאמינים שבתוך הסרקופג אינו חבוי ערפד כלל.
הקבוצות השונות נאבקות על שליטה בסרקופג ובתכולתו כשהדמות המרכזית ובחירותיה מניעות את העלילה.
המשחק, כמו רוב מוצרי הכותר, עושה שימוש רב באדריכלות גותית, אופנת פאנק ותמות של מאבק פוליטי, דקדנס וקונספירציה.
במרץ 2019 הודיע חברת פראדוקס (המחזיקה בזכויות להפיק מחומר המקור משחק מחשב) שהיא מתכננת להוציא משחק המשך שיקרא Vampire: the Masquerade- bloodlines 2 עם צוות הכותבים המקורי של המשחק הראשון.
תאריך השחרור המתכונן של המשחק נדחה מספר פעמים וכרגע החברה נמנעת מלספק תאריך הפצה מדויק.
המשחק המקורי זכה לקהילת מעריצים הדוקה שממשיכה את פיתוח המשחק ותיקון הבאגים הרבים שבו עד היום, כולל מספר הרחבות לא רשמיות וחבילות תיקון דו חודשיות.
משחק זה התפרסם בעיקר בגלל הגרפיקה המתקדמת לתקופתו וסגנון וויזואלי המרשים.
המשחק עוקב אחר סיפור חייו של ערפד מהמאה ה-12 ועד המאה ה-20, ומתרחש במספר ערים באירופה ואמריקה, ביניהן פראג, וינה, לונדון וניו יורק.
עולם הווינX (במקור: World of Winx) היא סדרת הנפשה איטלקית-אמריקאית שמהווה ספין אוף לסדרה "מועדון ווינX".
את הסדרה יצר איג'יניו סטראפי, והיא הופקה על ידי חברות נטפליקס ו-Rainbow S.p.A.
הסדרה שודרה לראשונה בארצות הברית ב-4 בנובמבר 2016 באתר נטפליקס, ובישראל ב-2 באפריל 2017 בערוץ זום.
לסדרה יש 2 עונות ו-26 פרקים באורך 24 דקות.
בסדרה זו, בנות ווינקס חזרו לגרדניה, עיר הולדתה של בלום הנמצאת בכדור הארץ, בשביל משימה חדשה.
בעונה הראשונה, בנות ווינקס עבדו בתוכנית ריאלטי בשביל למצוא ילדים ונערים בעלי כישרון, עליהם הן הגינו מפני גנב כישרונות, תוך כדי שהן הסתירו את הזהות שלהן בתור פיות.
בעונה השנייה, בנות ווינקס קיבלו משימות מן הרוח של עולם החלומות, ובנוסף הן למדו על העבר של טינקרבל, פייה טובה אשר הפכה לרעה בגלל איבוד אהובה, פיטר פן.
בעונה הזו, בנות ווינקס נלחמו מול יצורי צל המכונים "נמסיס", אשר פוגעים בפחדים הכי חזקים שלהן.
בלום (מייה קדוש)- מנהיגת החבורה.
שברה במספר פרקים את הקיר הרביעי, כשרקע סביבה קפוא וזרקור מופנה אליה.
סטלה (עינת אזולאי)- עליזה, צוהלת, יצירתית.
פלורה (מונה מור)- עדינה ושקטה.
טקנה (רונה בקרמן)- אינטליגנטית, רציונלית, פרפקציוניסטית.
מוזה (הדר שחף)- נמרצת, אכפתית, הומוריסטית.
איישה (הדר שחף)- זריזה, ספורטיבית, מלאת אנרגיה.
טינקרבל (רויטל זלצמן \ רוית יעקב)- פייה טובה אשר הפכה לרעה בגלל איבוד אהובה, פיטר פן.
בסוף הסדרה הופכת לטובה וצבע שיערה משתנה משחור לבלונד.
סמי (סער בדישי)- עוזרה של טינקרבל, בסיום העונה הראשונה התגלה שהוא סמי, העוזר של קפטן הוק, מהסיפור "פיטר פן".
ג'ים (סער בדישי)-בעל יכולות להפוך לבלתי נראה.
בסיום העונה הראשונה, התגלה שהוא קפטן הוק מהסיפור "פיטר פן", ושהוא הפך לצעיר בעזרת כישוף של טינקרבל.
כמו כן, היא רפאה אותו ממומו ובסדרה במקום הקרס יש לו יד מכוסה בכפפה.
איש התנין- עוזרה של טינקרבל, אשר נלחם מול בנות ווינקס, וריגל אחרי ג'ים.
דמותו מבוססת על התנין המתקתק מהסיפור "פיטר פן".
השאמן (סער בדישי)- עוזרה של טינקרבל.
חטף את יו, וניסה לחטוף את מדלן.
ונומיה (רונה בקרמן)- מופיעה בעונה 2. מבקרת קשוחה, אשר עוקבת אחר ההופעות של בנות ווינקס, ומחכה להזדמנות לכתוב עליהן ביקרות רעה.
הזהות האמיתית שלה היא באבה יאגה, אשר שונאת את בנות ווינקס בטענה שאין מקום לפיות ומכשפות בכדור הארץ.
ורטיגו- מופיעה בעונה 2. הנמסיס של בלום, אותה שולחת טינקרבל.
ורטיגו גורמת לה להזות ומערערת את ביטחונה של בלום.
בנג'י- מופיעה בעונה 2. הנמסיס של מוזה, אותה שולחת טינקרבל.
בנג'י משתלטת למוזה על הראש והשמיעה.
רוקסי (מייה קדוש)- הפייה של החיות, אשר יוצאת למספר מסעות עם בנות ווינקס.
עובדת עם אביה בבר המוזיקה פרוטי.
יש לה כלב בשם ארתו.
אייס (סער בדישי)- מנחה של מופע הכישרונות "WOW", בו בנות ווינקס לקחו חלק בעונה הראשונה.
מארגוט- אחת משופטי מופע הכישרונות "WOW".
דואגת לכלב שלה כל הזמן.
קליף (סער בדישי)- אחד משופטי מופע הכישרונות "WOW".
לורליי (מונה מור)- ציידת הכישרונות שמחליפה את בלום בהיעדרותה.
מתלהבת מכל דבר ולא מסתדרת עם הווינקס, במיוחד עם סטלה.
גילתה שבנות ווינקס הן פיות.
אוונס (מייה קדוש)- קצינת משטרה, חוקרת את היעלמות של אנאבל.
גומז (סער בדישי)- קצין משטרה, מצחיק וקצת טיפש.
חוקר את היעלמות של אנאבל.
אנאבל- עלתה לגמר של מופע הכישרונות "WOW".
נחטפה על ידי עוזריה של טינקרבל.
לואיז- הייתה הבוסית של המאפייה בה אנאבל עבדה.
מקנאת באנאבל בגלל כישרון השירה שלה.
נאוקי- מתחרה במופע הכישרונות "WOW".
עלתה לגמר של מופע הכישרונות "WOW".
הווינקס נסעו לפריז כדי לפגוש אותה.
נאדין- מתחרה במופע הכישרונות "WOW".
הייתה העוזרת של סופי, אבל גילתה שיש לה כישרון גדול בתור דוגמנית.
וינצ'נזו- עלה לגמר של מופע הכישרונות "WOW", בעל תשוקה לבישול.
יו- מתחרה במופע הכישרונות "WOW".
ילדה סינית בעל כישרון בקראטה.
מדלן- ילדה בעלת כישרון במוזיקה.
יש לה תשוקה לנגן בגיטרה חשמלית, אך כדי לרצות את הוריה היא מנגנת בפסנתר.
סילקה- ילדה שחשבה שכישרונה הוא לגלוש בסנובורד, אך הסתבר שכישרונה האמיתי הוא תיקון שעונים.
השען- הווינקס נסעו לשווייץ בשביל לפגוש אותו, כדי שיתקן את השעון שבעזרתו אפשר לעבור לעולם החלומות.
מאט (דור סרוגו)- בנו של פיטר פן.
היה שלומיאל בהתחלה, עד שהווינX אימנו אותו.
התאהב בטינקרבל מכיוון שהוא ראה אותה בחלומו.
בסוף הופך להיות בן זוגה.
רוח עולם החלומות (בטי פבלו)- הרוח של עולם החלומות, אשר נותנת לבנות ווינקס משימות.
דרימיקס הוא כוח אותו בנות ווינקס השיגו בעונה הראשונה של הסדרה.
בנות ווינקס השיגו את כוח דרימיקס במהלך ההופעה של אנאבל, שבה החלום שלה התגשם בעזרתן.